Բուրգենլանդը (գերմ.՝ Burgenland, խորվ.՝ Gradišće, սլովեն.՝ Gradiščanska, պրեկ. Gradišče, հունգ.՝ Várvidék, Őrvidék կամ Felsőőrvidék, չեխ․՝ Hradsko), Ավստրիայի 9 նահանգներից մեկն է։ Գտնվում է երկրի արևելյան մասում։ Նահանգակենտրոնը Այզենշտադ քաղաքն է։ 2007 թ-ի տվյալներով նահանգի բնակչությունը կազմում է 278000 մարդ (9-րդը Ավստրիայում)։ Նահանգի կոչում ստացել է 1921 թ-ին։ Բուրգենլանդը սահմանակից է Ստորին Ավստրիային և Շտիրիային, ինչպես նաև պետական սահմաններ ունի Սլովենիայի, Սլովակիայի և Հունգարիայի հետ։ Այստեղ ավստրիացիներից բացի բնակվում են նաև խորվաթներ և հունգարացիներ։ Իր հերթին Բուրգենլանդը բաժանված է 9 շրջանների։